Diari Oficial de la Generalitat Valenciana


Sumari del DOGV 7627, del 01-10-2015 (2015/7812)

Notificació de la sentència dictada en el procediment de divorci contenciós número 1642/2014.
---------------------------------------------------------------------------------------------

### Dades del document

Número de DOGV
:   7627

Data del DOGV
:   01-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7812


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1642/2014. [2015/7812]  
Judici: divorci contenciós 001642/2014.  
Part demandant: Ramona García Antón.  
Part demandada: José Rocamora García.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, diu:  
  
«Dispositiva  
Estime la demanda presentada per la procuradora María del Pilar Almansa Rodríguez, en nom i representació de Ramona García Antón, contra José Rocamora García. Per tant:  
1. Es declara la dissolució per divorci del matrimoni format entre Ramona García Antón i José Rocamora García amb els efectes legals inherents i s'aproven les mesures definitives següents:  
1.1. L'exercici de la pàtria potestat sobre els menors, A. i J. R. G., serà exercida conjuntament per ambdós progenitors.  
L'exercici conjunt de la pàtria potestat implica la participació d'ambdós progenitors en totes aquelles decisions rellevants que afecten el seu fill, especialment en l'àmbit educatiu, sanitari, religiós i social.  
Per això, ambdós hauran d'intervindre necessàriament en l'elecció o canvi de centre o model educatiu o activitats extraescolars; en l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada, sempre que no siga prou el mer consentiment del menor; en la decisió sobre la realització o no d'un acte religiós o social rellevant, així com en el mode de dur-lo a terme, sense que respecte a això tinga prioritat el progenitor amb qui es trobe el menor en el moment de fer-lo; en el canvi de domicili, sempre que siga rellevant, en el sentit de dificultar o impedir el compliment del règim de visites vigent, i en l'autorització per a l'eixida del territori nacional.  
A falta d'acord, haurà de sotmetre's la decisió a l'autoritat judicial corresponent, promovent un expedient de jurisdicció voluntària per desacord en l'exercici conjunt de la pàtria potestat, d'acord amb les previsions de l'article 156 del Codi Civil.  
No obstant això, el progenitor que es trobe en companyia del seu fill podrà adoptar decisions respecte a aquest, sense prèvia consulta a l'altre progenitor, en els casos en què hi haja una situació d'urgència o es tracte de qüestions poc transcendents o rutinàries.  
  
Ambdós progenitors tenen el deure d'informar-se, mútuament, de totes les qüestions rellevants que afecten el seu fill, sempre que el coneixement no el puga obtindre per si mateix el progenitor que no estiga en companyia del menor en el moment en què aquestes es produïsquen (per exemple, una malaltia), el que no succeïx en el cas de qüestions escolars, extraescolars o mèdiques ordinàries, entre altres, en què els professionals que s'ocupen dels menors tenen l'obligació de subministrar, tant al pare com a la mare, qualsevol informació que els sol·liciten sobre els seus fills, perquè ambdós són titulars de la pàtria potestat.  
Per a l'exercici adequat dels drets i obligacions derivats de l'exercici conjunt de la pàtria potestat, el menor haurà de ser entregat per un progenitor a l'altre amb la documentació personal (DNI o passaport, en el cas d'eixida a l'estranger) i sanitària (targeta sanitària), així com la medicació que se li haja de subministrar i les instruccions necessàries.  
  
1.2. S'atorga a Ramona García Antón el règim de convivència amb els seus fills menors.  
1.3. El règim de relacions entre els menors, A. i J., i el progenitor José Rocamora García serà el que lliurement i de forma flexible acorden entre ambdós.  
1.4. José Rocamora García haurà de satisfer, des de la data de presentació de la demanda (mensualitat 10 de 2014), i amb caràcter mensual (12 mensualitats anuals), en concepte de despeses ordinàries d'atenció dels fills, A. i J. R. G., la quantitat de 150 euros per cada un, que ha d'ingressar en el compte ES68 3730 8124 63 8633315937 respecte a J., i en el compte ES55 0795 0161 15 7469249116, per anticipat i dins dels cinc primers dies de cada mes.  
Aquest import haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o l'organisme que el substituïsca en el futur, o el que substituïsca aquest altre més endavant, o el que... Aquesta actualització es produirà de manera automàtica, sense necessitat de cap requeriment, i es considera com a data inicial per a l'actualització, el mes i any en què es fixa i, com a data final, el mateix mes de l'any en què s'actualitza. L'opció «vol actualitzar una renda?» de la pàgina web de l'Institut Nacional d'Estadística seveix per a aquest càlcul.  
No pagar la contribució a les despeses d'atenció pot constituir un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat de les despeses extraordinàries dels fills, i serà pressupost previ per a la reclamació per un progenitor a l'altre de la mitat que li correspon que, abans de la realització de l'activitato acte que implica la despesa, excepte en casos d'urgència, haja demanat el seu consentiment, en qualsevol forma que permeta acreditar-ho documentalment, amb informació a aquest del cost que implica.  
Així, el consentiment exprés o tàcit (per falta d'oposició expressa en el termini de cinc dies o obstaculització acreditada a la recepció de la comunicació) del progenitor consultat permetrà la realització de l'activitat o acte consultat i la reclamació a l'altre progenitor de la mitat del cost per part del progenitor que l'haja abonat íntegrament, llevat que aquell haja manifestat el seu consentiment a la realització de l'acte o activitat, però sense assumir-ne el seu cost, i en aquest cas podrà realitzar-se l'activitat, però sense possibilitat de reclamació directa de la mitat del cost.  
En cas d'oposició expressa del progenitor consultat a la realització de l'activitat, la realització requerirà autorització judicial, la qual podrà obtindre's a través d'un expedient de jurisdicció voluntària per desacord en l'exercici conjunt de la pàtria potestat, en què s'atorgarà la facultat de decidir a un dels progenitors (art. 156 CC).  
  
En cas d'oposició del progenitor consultat a l'assumpció de la mitat del cost de l'activitat, per a reclamar-lo judicialment caldrà el reconeixement de la despesa extraordinària, que podrà obtindre's a través d'un procediment de reconeixement, segons l'article 776.3 de la Llei d'Enjudiciament Civil.  
2. Queda dissolt el règim economicomatrimonial.  
3. S'atribuïx l'ús de la vivenda familiar situada al carrer de Serrano, número 8, porta 3, de Crevillent (Alacant), a Ramona García Antón, i José Rocamora García l'haurà d'abandonar en un termini de 15 dies, si l'està ocupant, i pot retirar roba i objectes personals. L'atribució d'ús s'efectua per un termini de quatre anys, per la qual cosa, una vegada finalitzat el mes de juny de 2019, Ramona haurà d'abandonar el domicili. Durant aquest termini, Ramona haurà d'abonar les despeses derivades de l'ús de la vivenda.  
4. No es condemna a costes cap de les parts.  
Contra aquesta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si s'interposa, davant d'aquest mateix jutjat, en el termini dels 20 dies següents a la notificació (art. 455 i 458 LEC).  
L'admissió del recurs exigeix que, en interposar-lo, s'haja consignat la quantitat de 50 euros en el compte de depòsits i consignacions d'aquest jutjat (compte del Banco Santander número 0706 0000 02 1642 14). També es pot realitzar la consignació per mitjà d'una transferència al número de compte 0049 3569 92 0276652607, i s'haurà d'indicar en la casella d'observacions el número 0706 0000 02 1642 14. Queden eximides de la constitució del depòsit per a recórrer les persones que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder judicial).  
Aquesta és la meua sentència que pronuncie, mane i firme.»  
  
Atés que es desconeix el domicili o la residència actuals de la part demandada, per una provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar aquest edicte en el Diari Oficial de la Comunitat Valenciana, per a portar a efecte la diligència de notificació.  
  
Elx, 23 de setembre de 2015.- El secretari judicial: Francisco Javier García Navarro.